OpenLLM-France/wikimedia huggingface dataset:
# Mario Benetton

Mario Benetton (Pàdua, 1 de gener de 1974) va ser un ciclista italià que va destacar especialment en el Ciclisme en pista on va aconseguir els majors èxits.
Del seu palmarès destaca el Campionat del món de persecució per equips.

## Palmarès en pista

* 1997
** Campió del Món en Persecució per equips (amb Cristiano Citton, Andrea Collinelli i Adler Capelli)

### Resultats a la Copa del Món

* 1998
** 1r a Hyères, en Persecució per equips
* 2000
** 1r a Ciutat de Mèxic, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mesocondyla

Mesocondyla és un gènere d'arnes de la família Crambidae descrit per Julius Lederer el 1863.

## Taxonomia

* Mesocondyla dardusalis (Walker, 1859)
* Mesocondyla tarsibarbalis Hampson, 1899

## Referències

* ↑ «GlobIZ search». Global Information System on Pyraloidea. [Consulta: 2 març 2019].
* ↑ Pitkin, Brian; Jenkins, Paul. «Mesocondyla Lederer, 1863» (en anglès). Butterflies and Moths of the World. Londres: Natural History Museum, 05-11-2004.
# Mathilde Santing

Mathilde Santing (nascuda a Amstelveen el 24 d'octubre de 1958) és una cantant neerlandesa. Nascuda com a Mathilde Eleveld aviat va prendre el cognom Santing, com nom d'artista en prendre el cognom de sa mare.
La seva mare era mestressa i el pare era pilot d'avió, però la família tenia una gran cultura musical. Des de cinc anys va començar la seva formació a l'Escola de música d'Amstelveen. D'adolescent va cantar en la banda dels seus germans amb qui feia versions de la música pop anglosaxona de l'època. Solia cantar en anglès a bars, acompanyat d'un pianista.
El 1981 va obrir-se camí fora del circuit local en participar en el xou televisiu «Sonja op maandag» de la presentadora Sonja Barend, un xou molt popular en aquesta època als Països Baixos. El 1982 va sortir el seu primer àlbum Mathilde Santing amb versions de Rodgers & Hart, Haven Gillespie en Todd Rundgren. El 1993 va sortir l'àlbum Texas Girl & Pretty Boy amb cançons de Randy Newman. Entre molts altres èxits destaquen «Beautiful People» de Melanie i «Wunderful Life» de Black.
Va tenir relacions perdurables amb dones i homes i s'atorga la llibertat de compartir un tros de la seva vida amb qui li ve de gana, sense que li fa menester qualsevol etiqueta de categoria.

## Reconeixement

* 1986 Premi BV Popprijs de música pop
* 1997 Gouden Harp
* 2002 Premi Edison
* 2007 Orde d'Orange-Nassau

## Referències

* 1 2 Van Dullemen, Caroline «Mathilde Santing (27): ‘Ze denken dat ik een heavy tante ben’» (en neerlandès). De Waarheid, 16-08-1986, pàg. 7.
* ↑ «Biografie Mathilde Santing» (en neerlandès). Muziekwereld. [Consulta: 4 octubre 2022].
* 1 2 3 Top 40, Stichting Nederlandse. «Mathilde Santing» (en neerlandès). Top 40 Hitdossier-artiesten. Stichting Nederlandse Top 40. [Consulta: 4 octubre 2022].
* ↑ Tiel, Sophie. «Mathilde Santing: ‘Ik heb nooit het gevoel gehad homoseksueel te zijn’[Mai no em vaig sentir homosexual]» (en neerlandès). To bi or not to bi: een onderzoek naar de ondefineerbare seksualiteit [To bi or not to bi: una recerca sobre la sexualita indefinible], 15-01-2015. [Consulta: 4 octubre 2022].
* ↑ «Open Kaart: zangeres Mathilde Santing» (en neerlandès). Nooit meer slapen. VPRO, 15-12-2016. [Consulta: 4 octubre 2022].
* ↑ «Buma Awards» (en neerlandès). [Consulta: 4 octubre 2022].
* ↑ Belga «Edisons voor Santing, Boeijen en Johan» (en neerlandès). Gazet van Antwerpen, 28-02-2002.
* ↑ «Mathilde Santing herboren in theaterconcert Renaissance» (en neerlandès). Vlaardingen24, 15-10-2018. [Consulta: 4 octubre 2022].
# Martín Alund

Martín Alund (maɾˈtin aˈlun; suec: Ålund; 26 de desembre de 1985) és un extennista argentí d'ascendència sueca. Va arribar a les semifinals del Brasil Open de 2013; va guanyar set títols ATP Challenger en dobles; i el seu lloc més alt al rànquing mundial individual va ser el núm.84, aconseguit el 2013.

## Referències

* ↑ AcequiaTV. «Ante todo, buenas tardes - #4 Martin Alund», 28-06-2016. [Consulta: 9 febrer 2018].
* ↑ CHALLENGER ECUADOR. «Martín Alund», 05-10-2012. [Consulta: 9 febrer 2018].

## Enllaços externs

* Martín Alund a l'ATP (anglès)
* Martín Alund al web de la Federació Internacional de Tennis (anglès)
# Melis Danişmend

Melis Danişmend (Istanbul, 1977) és una cantant turca de música rock. Abans de la música va fer carrera com a periodista en el diari Radikal. Va fer quatre àlbums com a vocalista, que són Sabaha Karşı (Cerca del matí, amb la banda Üçnoktabir, avui dissolta) i Daha Az Renk (Menys colors) el 2010, Biraz Gülmek İstiyorum (Vull riure una mica) el 2015 i Ve Ev (I la casa) el 2016.

## Referències

* ↑ http://www.radikal.com.tr/kultur/melis-danismend-ve-evine-kavustu-1528931/
* ↑ http://www.dailysabah.com/music/2015/12/17/iksv-salon-presents-delightful-turkish-music
* ↑ http://www.birgun.net/haber-detay/2016-nin-en-iyi-yerli-albumleri-140212.html
* ↑ http://www.cnnturk.com/kultur-sanat/muzik/melis-danismend-ve-evine-kavustu

## Enllaços externs

* "Sabia que arribaria a la casa" (Entrevista amb Melis Danişmend)
# Mazaz

Mazaz era un districte de la província armènia de l'Airarat, situat a l'extrem nord-est, a la regió del Llac Sevan. La capital s'anomenava Portak.
Limitava, a l'est amb el llac Sevan; al nord i a l'oest amb el Varaznuniq; i al sud amb el Kotaiq. Els Adahuní n'eren els nakharark (governants)

## Referències

* ↑ Drewsen, Robert H. Armenia: a historical atlas. Chicago: University of Chicago Press, 2001, p. 102-103. ISBN 9780226332284.
* ↑ Atabekian, Vrej. «Armenian Princely Families». The Union of the Armenian Noblement. Arxivat de l'original el 2020-07-31. [Consulta: 8 desembre 2021].
# Mirambell (Balenyà)

Mirambell és una masia del terme municipal de Balenyà, a la comarca catalana d'Osona. Pertany a la parròquia de Santa Coloma Sasserra.
Està situada a la zona central-sud-occidental del terme, a ponent de Puigsagordi i al nord-est del Soler de l'Espina. És a l'esquerra del torrent de la Font de la Collada, al sud-oest del Pla de Castellar.

## Referències

* ↑ «Mirambell (Balenyà)». Gran Enciclopèdia Catalana. Barcelona: Grup Enciclopèdia Catalana.
# Miramelsmots

Núria Pujolàs Puigdomènech (Cànoves, 21 de setembre de 1971) és @miramelsmots a les xarxes socials (Facebook, Twitter, Instagram). Estudià economia a la Universitat de Barcelona. Durant un període d'uns dos anys està en contacte amb Lluís Maria Xirinacs. Ell va ser el que l'animà a escriure i ella li va fer cas. Va escriure articles a diversos mitjans digitals, i va realitzar entrevistes a les revistes D'aquí, Vallesos, Dialogal així com al canal de televisió VOTV. L'any 2014 guanyà el Premi de Poesia d'Òmnium Cultural al Vallès Oriental. Ha publicat textos il·lustrats en reculls en format de talonari. És autora del poemari V de Bes (Voliana edicions, 2015) i coautora, juntament amb Miquel Santaeulària, del recull Lletres de canvi (Témenos Edicions).

## Notes

* ↑ Produccions, Tirabol. «AraVallès - Diari digital del Vallès Oriental». www.aravalles.cat. Arxivat de l'original el 2012-01-21. [Consulta: 8 desembre 2016].
* ↑ NacióGranollers. «NacióGranollers: El diari digital del Vallès Oriental». www.naciogranollers.cat. [Consulta: 8 desembre 2016].
* ↑ Local, Xarxa Audiovisual. «Tv - VOTV». votv.xiptv.cat. Arxivat de l'original el 2016-11-29. [Consulta: 8 desembre 2016].
* ↑ «Òmnium Cultural celebra la 25a. Festa de les Lletres Catalanes del Vallès Oriental». Òmnium Cultural, 01-12-2014. [Consulta: 9 agost 2020].
* ↑ «Núria Pujolàs presenta ‘V de Bes'». Òmnium Cultural, 22-04-2015. [Consulta: 9 agost 2020].
* ↑ «Nuria Pujolàs presenta "Lletres de canvi"». Ajuntament de Granollers, 28-01-2020. [Consulta: 9 agost 2020].

## Enllaços externs

* Blog de Miramelsmots
* - Entrevista realitzada per Esteve Plantada (2014)
# Mirambell (Calonge de Segarra)

Mirambell és un veïnat al sud del terme municipal de Calonge de Segarra, a la comarca de l'Anoia. És un petit nucli de cases que data principalment del segle xvi-xvii.
Està situat a l'oest de la localitat de Calaf. L'any 2009 tenia 29 habitants censats. Una carretera local comunica el poble amb la via C-1412, que arriba a Calaf i Ponts. Moltes cases van ser restaurades i serveixen avui com a segona residència.

## Llocs d'interès

* Castell de Mirambell.
* Església de Sant Pere de Mirambell.

## Referències

* 1 2 «Mirambell - Calonge de Segarra». Pobles de Catalunya. [Consulta: 21 juliol 2020].
* ↑ «Mirambell (Calonge de Segarra)». Gran Enciclopèdia Catalana. Barcelona: Grup Enciclopèdia Catalana.
# Allenstown

* No s'ha de confondre amb Allentown.
Allenstown és una població dels Estats Units a l'estat de Nou Hampshire. Segons el cens del 2000 tenia 4.843 habitants.

## Demografia

Segons el cens del 2000, Allenstown tenia 4.843 habitants, 1.902 habitatges, i 1.253 famílies. La densitat de població era de 91,1 habitants per km².
Dels 1.902 habitatges en un 34,6% hi vivien nens de menys de 18 anys, en un 50,7% hi vivien parelles casades, en un 10% dones solteres, i en un 34,1% no eren unitats familiars. En el 27,2% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,06.
Per edats la població es repartia de la següent manera: un 27,3% tenia menys de 18 anys, un 6,7% entre 18 i 24, un 34,3% entre 25 i 44, un 21,1% de 45 a 60 i un 10,6% 65 anys o més.
L'edat mediana era de 36 anys. Per cada 100 dones de 18 o més anys hi havia 90 homes.
La renda mediana per habitatge era de 41.958$ i la renda mediana per família de 51.659$. Els homes tenien una renda mediana de 35.520$ mentre que les dones 25.430$. La renda per capita de la població era de 18.851$. Entorn del 2,2% de les famílies i el 3,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Allenstown». American Fact Finder. Oficina del Cens dels Estats Units, 12-01-2010. Arxivat de l'original el 2015-01-08. [Consulta: 7 juny 2015].
* ↑ Geographic Comparison Table- Allenstown. American Fact Finder, 12 de gener 2010.
# Llista d'amfibis del Solsonès

Aquesta llista d'amfibis del Solsonès s'ha elaborat emprant com a font el llibre Guixé Coromines, David. El medi natural del Solsonès. Barcelona: Universitat de Barcelona, 2008. ISBN 9788474533138. , pàgines 238 a 246.
Els paràmetres de la taula contenen els ítems següents:
   * Nom: S'hi ha fet constar el nom comú de les espècies ordenats alfabèticament.
   * Estat de conservació: Els ítems possibles són: En perill crític | En perill | Vulnerable | Quasi amenaçada | Preocupació menor | Dades insuficients | No avaluada | No amenaçada |.
   * Estat poblacional: Els ítems possibles són: Molt abundant | Abundant | Comuna | Escassa | Rara | Molt rara |.
   * Tendència poblacional: Els ítems possibles són: En augment constant | En augment puntual | Estable | En regressió feble | En forta regressió |.
| Nom | Estat de conservació | Estat poblacional | Tendència | Detectada a |
| Granota verda | Preocupació menor | Molt abundant | En regressió feble | Per tota la comarca excepte a les cotes més elevades (superiors als 1.800 m.)de l'extrem nord. |
| Granota roja | En perill | Molt rara | En forta regressió | prop del Castell d'Odèn, a les cotes altes de les serres de Port del Comte i del Verd i a Montcalb. |
| Gripau comú | No amenaçada | Molt abundant | Estable | Per tota la comarca excepte a les zones més altes del Port del Comte i la serra del Verd, al sector NE de Pinell, a l'extrem sud de Navès, al'extrem NO de Pinós i la zona central de Clariana. |
| Gripau corredor | Preocupació menor | Comuna | Estable | Planes dels centre i sud de la comarca per sota dels 860 m. d'altitud |
| Gripau d'esperons | Preocupació menor | Molt abundant | Estable | Pràcticament per tota la comarca, fins i tot en nuclis urbans. |
| Gripauet o Gripau puntejat Arxivat 2009-05-25 a Wayback Machine. | Preocupació menor | Abundant | Estable | Pràcticament per tota la comarca excepte a Lladurs. Se n'ha detectat a una bassa del Port del Comte, a 2.100 m. d'altitud (el cas de localització de major altitud de tota la península Ibèrica |
| Reineta | Quasi amenaçada | Abundant | Estable | A la meitat sud de la comarca però també al nord del terme de Navès per sota dels 1.100 m d'altitud. Més abundant a la conca del Cardener que a la del Segre. |
| Salamandra | Quasi amenaçada | Comuna | Estable | Pràcticament per tota la comarca, sobretot per sota dels 1.400 m. d'altitud. |
| Tòtil | Preocupació menor | Molt abundant | Estable | Pràcticament per tota la comarca, fins i tot en nuclis urbans. |
| Tritó palmat | No avaluada | Extinta? | En forta regressió | Només dues localitzacions: en un pou de l'Aranyó (Pinell de Solsonès) i en una bassa propera al pantà de Sant Ponç. |
| Tritó pirinenc | Quasi amenaçada | Localitzada | Estable | En la majoria de torrents i rierol del terç nord de la comarca entre els 790 i els 1.430 m. d'altitud. |
# Província de Carchi

Carchi és una de les 22 províncies de l'Equador, situada a l'extrem nord i fronterera amb Colòmbia. La seva capital és Tulcán, té 152.939 habitants (2001) i 3.790 km². La capital ha adquirit una certa importància pel fet de ser el punt fronterer més important del país amb Colòmbia. Cal destacar la vall del Chota, zona amb una important comunitat afroequatoriana. En els darrers anys la província ha sofert problemes per les incursions puntuals d grups guerrillers de les FARC colombianes.
La província consta de 6 cantons (localitat principal entre parèntesis):
* Bolívar (Bolívar)
* Espejo (El Ángel)
* Mira (Mira)
* Montúfar (San Gabriel)
* San Pedro de Huaca (Huaca)
* Tulcán (Tulcán)
# Marc Noy Serrano

Marc Noy Serrano (Barcelona, 1958) és un matemàtic i professor universitari català.
Catedràtic del Departament de Matemàtiques de la Universitat Politècnica de Catalunya (UPC) des del 2003, universitat on ha exercit càrrecs de responsabilitat, el seu camp de recerca és la matemàtica discreta, particularment la combinatòria i la teoria de grafs. L'any 2005 va resoldre, juntament amb Omer Giménez, el problema d'enumeració asimptòtica dels grafs planars. Aquest resultat va obrir el camí a l'estudi de grafs aleatoris fent servir eines analítiques, un camp que ha esdevingut molt actiu des de llavors.
Ha contribuït al desenvolupament de la matemàtica discreta a Catalunya i a Espanya a través de la formació d'investigadors, de l'organització d'activitats formatives i de trobades científiques internacionals.
El 2012 va rebre el Premi de Recerca de la Fundació Alexander von Humboldt. Fou professor convidat a la càtedra Von Neumann de la Technische Universität München (TUM), on va impartir cursos al programa de màster en Matemàtiques. L'any 2014 va ser conferenciant convidat a l'International Congress of Mathematicians. Entre 2015 i 2018 va ser director de la Barcelona Graduate School of Mathematics (BGSMath) i del programa d'excel·lència BGSMarh - María de Maeztu (2015-2019). El 2018 va rebre la Medalla Narcís Monturiol al mèrit científic i tecnològic. Des de 2020 és director de l'Institut de Matemàtiques de la UPC.

## Referències

* 1 2 3 Concessió de la Medalla i de la Placa Narcís Monturiol 2018: Marc Noy Serrano. Direcció General de Recerca del Departament d'Empresa i Coneixement de la Generalitat de Catalunya, 2018, p. 22.
* ↑ «Marc Noy Serrano». El Árbol de las Matemáticas. Reial Societat Matemàtica Espanyola (RSME). [Consulta: 4 agost 2020].

## Enllaços externs

* Institut de Matemàtiques de la UPC.
# Luci Coriel·li Pansa

Luci Coriel·li Pansa (en llatí Lucius Corellius Neratius Pansa) va ser un magistrat romà dels segles I i II que va viure sota els emperadors Trajà i Hadrià. Portava el cognomen Pansa, que es donava a les persones que tenien un peu molt gros.
Va ser cònsol l'any 122 juntament amb Mani Acili Aviola. El mencionen els Fasti.

## Referències

* ↑ Der Neue Pauly, Stuttgard: Weimar, 1999, T. 3, c. 162
# CNB

CNB té els següents significats:
* CNB o Club Natació Badalona, club esportiu de la ciutat de Badalona, en el que es practica natació, waterpolo, patí de vela, windsurf, activitats subaquàtiques, triatló, bàsquet i rem
* CNB o Club Natació Banyoles, entitat social i esportiva del Pla de l'Estany
* CNB o Club Natació Barcelona, club poliesportiu de la ciutat de Barcelona, fundat el 1907 destacat en natació i waterpolo
* CNB, cosmic neutrino background (anglès) o fons còsmic de neutrins (català), radiació de fons de partícules composta per neutrins
* CNB o Comitè Nacional Bretó, cos legislatiu bretó constituït el 1940
# Can Pellicer

Can Pellicer és una obra de Cervià de Ter (Gironès) declarada bé cultural d'interès nacional.

## Descripció

És una masia situada dins el nucli urbà de Cervià de Ter, a l'oest del Castell de Cervià. És de planta quadrangular i presenta finestrals clàssics i una porta d'accés d'arc de mig punt adovellada situada a la façana lateral. Sobre aquesta porta hi ha una finestra espitllerada. Segurament aquesta façana era la principal de la masia.

## Referències

* ↑ «Can Pellicer». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 novembre 2016].
# Can Vilaformiu

Can Vilaformiu és una obra del municipi de Cercs (Berguedà) inclosa en l'Inventari del Patrimoni Arquitectònic de Catalunya.

## Descripció

Es tracta d'una masia d'estructura clàssica, de planta quadrada, coberta a dues aigües amb el carener perpendicular a la façana de migdia on es concentren les obertures, petites finestres de perfil quadrangular amb llindes de fusta. Està estructurada en planta baixa i dos pisos superiors. Els murs són fets amb pedres irregulars, sense treballar unides amb morter. La porta d'accés principal és allindanada amb una biga de fusta. A migdia i a tramuntana de la masia hi trobem algunes dependències annexes com ara pallisses i corts.

## Història

La masia és documentada des de la baixa edat mitjana. Situada prop del castell de Blancafort, fou residència d'una família, els Vilaformiu, que al s. XVI i XVII controlaren àmplies zones de pastures d'aquest indret i s'implicaren en els conflictes locals de la vila de Berga, posant-se al capdavant d'un bàndol local enemistat amb els Sorribes.

## Referències

* 1 2 «Can Vilaformiu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 febrer 2016].
# Cantó de Wassigny

El cantó de Wassigny és un cantó francès del departament de l'Aisne, situat al districte de Vervins. Té 15 municipis i el cap és Wassigny.

## Municipis

* Étreux
* Grand-Verly
* Grougis
* Hannapes
* Mennevret
* Molain
* Oisy
* Petit-Verly
* Ribeauville
* Saint-Martin-Rivière
* Tupigny
* La Vallée-Mulâtre
* Vaux-Andigny
* Vénérolles
* Wassigny

## Història

Llista dels consellers generals successius :
| Data d'elecció | Identitat | Partit |
| 1945-1970 | Édouard Alliot | CNIP |
| 1970-1982 | Georges Bouchart | UDR, després RPR |
| 1982-1991 | Lucien Manesse | PS |
| 1991-2001 | Antoine Pagni | Divers droite |
| 2001- | Charles Watelle | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 7.533 | 7.451 | 7.003 | 7.005 | 6.743 | 6.712 | 6.624 |
| A partir de 1990: Població sense dobles comptes |||||||
# Cantó de Sant Didèir de Velai

El cantó de Sant Didèir de Velai és un cantó francès del departament de l'Alt Loira, situat al districte de Sinjau. Té 7 municipis i el cap és Sant Didèir de Velai.

## Municipis

* Pont-Salomon
* Sant Didèir de Velai
* Saint-Ferréol-d'Auroure
* Saint-Just-Malmont
* Saint-Romain-Lachalm
* Saint-Victor-Malescours
* La Séauve-sur-Semène

## Història

Llista dels consellers generals successius :
| Data d'elecció | Identitat | Partit |
| 1964-1977 | Régis Vidal | RI |
| 1977-1998 | Régis Ploton | UDF-CDS |
| 1998- | Michel Driot | Divers droite |
| les dades anteriors no són pas conegudes ||||
# Cantó de Sant Esteve del Monestir

El cantó de Sant Esteve del Monestir és una divisió administrativa francesa, situada a la Catalunya del Nord, al departament dels Pirineus Orientals. Va ser creat pel decret 85-149 de 31 de gener del 1985 per escissió del cantó de Perpinyà-7.

## Composició

El cantó de Sant Esteve del Monestir està compost per 5 municipis del Rosselló:
* Sant Esteve del Monestir (capital del cantó)
* Baó
* Baixàs
* Vilanova de la Ribera
* Calce.
Tots els municipis pertanyen a la Comunitat d'aglomeració de Perpinyà-Mediterrània
En la nova divisió administrativa del 2014, aquest cantó va ser integrat en el nou cantó del Riberal, amb capitalitat igualment a Sant Esteve del Monestir.

## Consellers generals

| Període | Conseller | Partit | Càrrecs |
| 1985 - 1992 | Michel Ey | UDF | Alcalde de Sant Esteve del Monestir (1959-1995) |
| 1992 - 2001 | Yves Rousselot | RPR | Alcalde de Sant Esteve del Monestir (1995-2001) |
| 2001 - | Élie Puigmal | PS | Alcalde de Sant Esteve del Monestir (2001 - 2010) Regidor de Sant Esteve (2010-) Vicepresident del Consell General dels Pirineus Orientals |

## Notes

* ↑ Abans del 1985, Ey era Conseller general del cantó de Perpinyà-7
# Cantó de Sant Andrieu de Valbornha

El cantó de Sant Andrieu de Valbornha és un cantó francès del departament del Gard, a la regió d'Occitània. Està inclòs al districte de Le Vigan, té 5 municipis i el cap cantonal és Sant Andrieu de Valbornha.

## Municipis

* L'Estrechura
* Peiròlas
* Los Plantièrs
* Sant Andrieu de Valbornha
* Saumana

## Vegeu també

* Cantons del Gard
# Cambunès

Cambunès (en francès: Cambounès; en occità: Cambonés) és una comuna francesa, situada al departament del Tarn i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 375 | 421 | 370 | 355 | 366 | 352 | 344 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Christian Lagasse | |
# Camden (Alabama)

Camden és una població dels Estats Units a l'estat d'Alabama. Segons el cens del 2000 tenia 2.257 habitants.

## Demografia

Segons el cens del 2000, Camden tenia 2.257 habitants, 868 habitatges, i 584 famílies. La densitat de població era de 206 habitants per km².
Dels 868 habitatges en un 35,9% hi vivien nens de menys de 18 anys, en un 37,6% hi vivien parelles casades, en un 27% dones solteres, i en un 32,7% no eren unitats familiars. En el 31% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,09.
Per edats la població es repartia de la següent manera: un 29,1% tenia menys de 18 anys, un 8,6% entre 18 i 24, un 24,2% entre 25 i 44, un 19,8% de 45 a 60 i un 18,3% 65 anys o més.
L'edat mediana era de 36 anys. Per cada 100 dones hi havia 78,3 homes. Per cada 100 dones de 18 o més anys hi havia 71,2 homes.
La renda mediana per habitatge era de 25.750 $ i la renda mediana per família de 28.854 $. Els homes tenien una renda mediana de 35.625 $ mentre que les dones 20.735 $. La renda per capita de la població era de 14.272 $. Aproximadament el 31,4% de les famílies i el 33,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Canyizar de l'Olivar

Canyizar de l'Olivar (aragonès) és un municipi d'Aragó a la província de Terol i enquadrat a la comarca de la Conques Mineres.
Evolució demogràfica :
| 1991 | 1996 | 2001 | 2004 |
| 156 | 129 | 116 | 113 |